**Coursera** (/kɔrsˈɛrə/) é unha plataforma educativa na que se imparten cursos online gratuítos e abertos a todo o mundo, na que participan algunhas das máis prestixiosas universidades a nivel internacional.

Historia
--------

Foi fundada en abril de 2012 por dous profesores de Ciencias da computación da Universidade de Stanford, Daphne Koller e Andrew Ng, co fin de desenvolver dentro do ámbito do e-learning unha ampla oferta educativa. Xunto coa outra gran plataforma: **edX** , fundada pola asociación da Universidade de Harvard e o MIT, constitúen as dúas entidades MOOCs (Cursos en liña abertos e masivos) máis relevantes ata o momento.

Coursera supera os tres millóns de estudantes, repartidos por todo o mundo, que cursan algún dos máis de 200 cursos impartidos maioritariamente en lingua inglesa, pero tamén en español, francés, chinés e italiano.

Algúns destes cursos permiten obter un certificado que avala a realización do curso, previo pago dunha cantidade, sempre que o estudante expedise previamente un certificado de identidade verificada.

> 
> 
> We are a social entrepreneurship company that partners with the top universities in the world to offer courses online for anyone to take, for free. We envision a future where the top universities are educating not only thousands of students, but millions. Our technology enables the best professors to teach tens or hundreds of thousands of students.
> 
> 

> 
> 
> Somos unha empresa cun forte espírito emprendedor no ámbito social que se asocia coas mellores universidades do mundo para ofrecer cursos online para calquera persoa e de forma gratuíta. Nós concibimos un futuro onde as mellores universidades eduquen non só a milleiros de estudantes senón a millóns deles. A nosa tecnoloxía permite que os mellores profesores poidan ensinar a decenas ou centos de miles de estudantes.
> 
>

Universidades asociadas
-----------------------

Coursera comezou as súas actividades en abril de 2012 baixo o patrocinio da Universidade de Stanford e en compañía das universidades de Míchigan, Princeton e Pennsylvania. En xullo dese mesmo ano súmanse outras 12 universidades e 17 máis en setembro, ata acadar as 62 actuais.

### Centros que imparten cursos en castelán

* Universidade Autónoma de Barcelona
* Tecnolóxico de Monterrei
* Universidade Nacional Autónoma de México

Cursos
------

En novembro de 2012 anunciouse a colaboración co Consello de Educación Americana para validar os créditos dos cursos desta plataforma.
Na páxina web ofértase unha ampla variedade de cursos do ámbito da bioloxía, medicina, matemáticas, informática e ciencias sociais entre outros.
O material publicado nestes cursos adoita conter vídeos explicativos e material impreso adicional, así coma calquera bibliografía "ad hoc" recomendada polos responsables do curso. Tamén existe a posibilidade de encontros online entre profesores e alumnos por medio de aplicacións tecnolóxicas axeitadas como o Hangouts2 de Google+.

Coursera tamén ofrece cursos de grao en colaboración con Universidades. Por exemplo, a plataforma é socio de HEC Paris para o Executive Master Innovation & Emprendemento. 100% en liña, este programa pretende formar altos directivos especializados nestas dúas áreas en 18 meses. Foi inaugurado en marzo de 2017.

Notas
-----

1. ↑  Páxina oficial da Universidade de Stanford
2. ↑  *Páxina oficial de edX*
3. ↑  Universidade estatal de Michigan
4. ↑  Universidade de Pennsylvania
5. ↑  MSc in Innovation and Entrepreneurship
6. ↑  Exclusif. HEC se lance dans un diplôme… 100 % en ligne
7. ↑  HEC lance un programme diplômant 100 % en ligne

Véxase tamén
------------

### Ligazóns externas

* Páxina oficial de Coursera
* Consello de Educación Americana
* Páxina oficial da Universidade de Princeton
* Tecnolóxico de Monterrei
* Universidade Nacional Autónoma de México
* Revista Forbes
* Galicia24horasArquivado 07 de setembro de 2012 en Wayback Machine.

|  |  |
| --- | --- |
| Control de autoridades | 
* Wd: Q499962
* LEI: 984500573CA1QB7DAC30

 |